वाहन उद्योग की दशा का आकलन कर देश में खपत का जायजा लिया जा सकता है। जाहिर सी बात है, वाहन की खरीदारी के लिए मोटी रकम की जरूरत पड़ती है और बिक्री में बढ़ोतरी कमोबेश मजबूत मांग की परिचायक होती है। आपूर्ति पक्ष की बात करें तो वाहन उद्योग में कई तरह के लोग काम करते हैं। इसमें कच्चे माल के रूप में कई तरह की वस्तुओं और धातुओं का इस्तेमाल होता है। इतना ही नहीं, यह वित्त उद्योग को भारी मात्रा में नकदी उपलब्ध कराता है क्योंकि अधिकांश वाहन नकद ही खरीदे जाते हैं। इस उद्योग से जुड़े कुछ दिलचस्प आंकड़े उपलब्ध हुए हैं। 2012 में भारतीय वाहन उद्योग में कुछ नरमी आई है। सालाना आधर पर मारुति की बिक्री में 4 फीसदी की कमी आई है। फोर्ड और जीएम की बिक्री में भी कमी आई है जबकि हुंडई की विकास दर भी कमजोर हुई है। बड़े पैमाने पर डीजल कार का निर्माण करने वाली महिंद्रा ऐंड महिंद्रा ने अच्छा प्रदर्शन किया है। मई में कार बिक्री के आंकड़ों से पता चलता है कि वित्त वर्ष 2012-13 की पहली तिमाही में अर्थव्यवस्था अब भी धीरे-धीरे चल रही है। यह चिंताजनक बात है। पिछले वित्त वर्ष की अंतिम तिमाही में सकल घरेलू उत्पाद की दर कम होकर 5.3 फीसदी रह गई जो पिछले नौ साल में सबसे कम है। मौजूदा वित्त वर्ष में जीडीपी अनुमान 7.5 फीसदी रखा गया है जो मौजूदा हालात को देखते हुए प्राप्त करना मुश्किल लग रहा है। यहां पर कुछ सवाल खड़े होते हैं। पहला तो यह कि अर्थव्यवस्था कब उस स्तर पर पहुंच पाएगी जहां से और गिरावट नहीं होगी? कार बिक्री के आंकड़े तो यही कह रहे हैं कि फिलहाल कुछ समय के लिए तो ऐसा नहीं होने जा रहा है। लिहाजा इस आधार पर तो निवेशकों को फिलहाल इंतजार ही करना होगा। मोटे तौर पर तो यही कहा जा रहा है कि 2012-13 की दूसरी छमाही से पहले अर्थव्यवस्था में सुधार की गुंजाइश नहीं है। दूसरा सवाल यह उठ रहा है कि किस उद्योग के अपेक्षाकृत बेहतर करने की उम्मीद है? कोई भी उद्योग बिना अतिरिक्त जोखिम के बेहतर करने की गारंटी नहीं दे रहा है। भारी उद्योग और ऐसा कोई भी उद्योग जिसमें अधिक पूंजी की आवश्यकता होती है, उसके लिए अच्छा प्रदर्शन कर पाना आसान नहीं दिख रहा है। एफएमसीजी क्षेत्र का प्रदर्शन अब भी अच्छा है लेकिन यह ऐसे मूल्यांकन पर उपलब्ध है जो सामान्य स्तर से अधिक है। निर्यात की दर भी कमजोर होती जा रही है। लिहाजा रुपये में गिरावट के बावजूद निवेशक विदेश में संभावनाएं नहीं तलाश सकते हैं। बाजार के वापसी करने पर उन शेयरों में सबसे अधिक तेजी आएगी जो बुरी तरह पिटे हैं। हालांकि अगर आप उन शेयरों की खरीदारी करते हैं जिनमें अब भी गिरावट जारी है तो भावनात्मक बोझ आपके वहन करने की क्षमता से अधिक हो सकता है। इन परिस्थितियों में लंबी अवधि के निवेशकों को क्या करना चाहिए? मेरी नजर में उनके लिए फिलहाल इंतजार करना और भाव गिरने पर ध्यान देना ही ठीक रहेगा। दूसरी तरफ इस समय बिकवाली करना भी फायदे का सौदा नहीं दिख रहा है।  फिलहाल आप जिन शेयरों की खरीदारी कर रहे हैं उनमें आपको अधिक चयनात्मक रुख अपनाने की भी जरूरत नहीं है। यह कहना मुश्किल है कि बाजार कब वापसी करेगा। यह समय सक्रिय निवेश का नहीं है। बाजार और नीचे जा सकता है। गिरते बाजार में एवरेजिंग डाउन एक जांची-परखी रणनीति है और प्रणालीबद्ध निवेश योजनाएं इसके लिए सटीक बैठती हैं। अगर आप कम स्तर पर खरीदारी की रकम बढ़ा सकते हैं तो यह और भी अच्छी बात है। संबंधित खबरें
बिकवाली नहीं, थोड़ा इंतजार करें
Not only that, it provides a huge amount of liquidity to the finance industry because most of the vehicles are bought in cash. Some interesting data related to this industry has been made available. There has been some slowdown in the Indian auto industry in 2012. Maruti sales have been reduced by 4 percent on an annual basis. Ford and GM sales have also been reduced. They have not been able to provide accurate capital investment plans, while Hyundai's growth rate has also been reduced. However, you need a large amount of money for auto purchases, and you need to be able to guarantee that you will be able to invest in a better quarter than the current one. Car sales data in May shows that the auto industry has a lot of people working on the supply side.
Don't sell, just wait a little.